Dispersā sistēma

Dispersā sistēma ir divu vielu maisījums, kurā viena viela (dispersā fāze) lielāku vai mazāku daļiņu veidā ir izkliedēta kādā citā vielā (dispersā vide). Pēc daļiņu lieluma tās sīkāk iedalās rupjdispersās sistēmās (daļiņas ≥100 nm), koloidālajos šķīdumos (daļiņas 100—1 nm) un īstajos šķīdumos (daļiņas ≤ 1 nm). Koloidālajiem šķīdumiem ir novērojams Tindala efekts, kas ļauj tos atšķirt no īstajiem šķīdumiem.

 Dispersijas veidi 

 Dispersijas fāze  Dispersijas vide  Īstais šķīdums: Viendabīgs maisījums: Dispersijas fāze < 1 nanometru  Koloidāls šķīdums: Dispersijas fāze starp 1 nanometru un 1 mikrometru  Rupjdispersa sistēma (suspensija): Neviendabīgs maisījums: Dispersijas fāze > 1 mikrometru Gāze  Gāze  Gāzu sajaukums: gaiss (galvenokārt sastāv no skābekļa un slāpekļa)  —  — Šķidrums  Gāze  —  Aerosols: migla, dūmaka, garaiņi, matu lakas  Aerosols Cieta viela  Gāze  —  Aerosols: dūmi, mākoņi, gaiss un tā mehāniskie piemaisījumi  Aerosols: putekļi gaisā Gāze  Šķidrums  Šķīdums: skābekļa šķīdums ūdenī  Putas: putukrējums, skūšanās putas  Putas Šķidrums  Šķidrums  Šķīdums: alkoholiskie dzērieni  Emulsija: nanoemulsija, mikroemulsija   Emulsija: piens, majonēze Cieta viela  Šķidrums  Šķīdums: cukura šķīdums ūdenī  Sols: pigmentēta tinte, asinis  Suspensija: dubļi (zemes vai māla daļiņu suspensija ūdenī), sasmalcināts krīts ūdenī Gāze  Cieta viela  Šķīdums: ūdeņradis metālos  Cietas putas: aerogels, putuplasts, pemza  Cietas putas: sauss sūklis Šķidrums  Cieta viela  Šķīdums: amalgama (dzīvsudrabs zeltā), heksāns parafīnu vaskā  gels: agars, želatīns, silikagels, opāls  Slapjš sūklis Cieta viela  Cieta viela  Šķīdums: sakausējumi, saistvielas plastmasā  Ciets sols: Rubino Oro  Grants, granīts

 Tindala efekts 
Tindala efekts ir parādība, kas ļauj atšķirt koloidālus šķīdumus no īstiem šķīdumiem.
Gan koloidālie šķīdumi, gan īstie šķīdumi ir caurspīdīgi, tomēr tos var atšķirt, ja caur tiem laiž šauru gaismas kūli. Koloidālā šķīdumā būs novērojams izteikts gaišs konuss. Šādu parādību sauc par Tindala efektu. Īstajos šķīdumos Tindala efektu novērot nevar. 

 Atsauces 

Kategorija:Koloīdķīmija
Kategorija:Šķīdumi
Kategorija:Ķīmiski maisījumi